**LĒMUMS**

LIEPĀJĀ

|  |  |
| --- | --- |
| 2021.gada 18.martā |  Nr.100/3(prot. Nr.3, 16.§) |

Par zemesgabala Turaidas ielā 8B, blakus

nekustamajam īpašumam Britu flotes ielā 6,

daļas iznomāšanu

Lai racionāli rīkotos ar pašvaldības mantu, kura šobrīd nav nepieciešama pašvaldībai tās funkciju veikšanai, pamatojoties uz likuma “Par pašvaldībām” 14.panta pirmās daļas 2.punktu, otrās daļas 3.punktu un 21.panta pirmo daļu, Ministru kabineta 2018.gada 19.jūnija noteikumu Nr.350 “Publiskas personas zemes nomas un apbūves tiesības noteikumi” 29.1. un 30.1.apakšpunktu, izskatot [..] 2020.gada 16.oktobra iesniegumu, [..] 2020.gada 19.oktobra iesniegumu, mājas Britu flotes ielā 6, Liepājā, 2021.gada 5.februāra Pilnvarojuma lēmumu, Liepājas pilsētas pašvaldības Nekustamo īpašumu jautājumu konsultatīvās komisijas 2020.gada 30.novembra priekšlikumu (sēdes protokols Nr.15) un Liepājas pilsētas domes pastāvīgās Pilsētas attīstības komitejas 2021.gada 11.marta lēmumu (sēdes protokols Nr.3), LIEPĀJAS PILSĒTAS DOME

N O L E M J :

1. Iznomāt [..] (deklarētā dzīvesvieta: [..]), kā dzīvojamās mājas Britu flotes ielā 6 dzīvokļu īpašnieku pilnvarotajai personai, uz 5 (pieciem) gadiem zemesgabala Liepājā, Turaidas ielā 8B (kadastra Nr.1700 002 0106), blakus nekustamajam īpašumam Britu flotes ielā 6, daļu 281 kv.m platībā (pielikumā) nekustamā īpašuma Britu flotes ielā 6 apsaimniekošanai.

2. Liepājas pilsētas pašvaldības iestādei “Nekustamā īpašuma pārvalde” sagatavot līguma projektu par lēmuma 1.punktā minētā zemesgabala daļas iznomāšanu, iekļaujot tajā šādus nosacījumus:

2.1. Liepājas pilsētas pašvaldība neatbild par nomnieka ieguldījumiem un izdevumiem, apsaimniekojot iznomātā zemesgabala daļu;

2.2. nomnieks maksā nomas maksu 1,5% apmērā no zemesgabala kadastrālās vērtības gadā, atbilstoši iznomātajai platībai, bet ne mazāk kā valstī noteikto;

2.3. nomnieks papildus nomas maksai maksā valstī noteikto pievienotās vērtības nodokli;

2.4. nomnieks šī līguma darbības laikā maksā visus nodokļus un nodevas, kas paredzēti vai tiks paredzēti Latvijas Republikas normatīvajos aktos un kas attiecas uz iznomātā zemesgabala daļu;

2.5. nomnieks atbild par visu zemesgabala daļā esošo pazemes un virszemes inženiertehnisko apgādes tīklu saglabāšanu, kā arī nodrošina ekspluatācijas dienestu darbiniekiem iespēju brīvi piekļūt inženiertehniskās apgādes tīkliem;

2.6. nomnieks saskaņā ar Liepājas pilsētas domes 2020.gada 17.decembra saistošajiem noteikumiem Nr.47 “Liepājas pilsētas pašvaldības teritorijas kopšanas un būvju uzturēšanas saistošie noteikumi” un citiem kārtību regulējošiem noteikumiem nodrošina iznomātās vietas un tās apkārtnes uzkopšanu;

2.7. nomniekam atļauts iznomāto teritoriju nožogot, žoga vizuālo izskatu saskaņojot ar Liepājas pilsētas pašvaldības iestādi “Liepājas pilsētas būvvalde”.

3. Lēmuma 1.punktā minētā zemesgabala daļai kadastra vērtēšanas vajadzībām noteikt lietošanas mērķi - vienstāva un divstāvu daudzdzīvokļu māju apbūve (kods 07 01).

4. Pilnvarot Liepājas pilsētas pašvaldības iestādes “Nekustamā īpašuma pārvalde” vadītāju parakstīt zemes nomas līgumu, kā arī bez atsevišķa Liepājas pilsētas domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no līguma.

5. Gadījumā, ja [..], kā dzīvojamās mājas Britu flotes ielā 6 dzīvokļu īpašnieku pilnvarotās personas, vainas dēļ līgums par lēmuma 1.punktā minētā zemesgabala daļas nomu netiek noslēgts viena mēneša laikā no lēmuma pieņemšanas dienas, lēmums zaudē spēku un zemesgabala daļa atbrīvojama.

6. Liepājas pilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |
| --- | --- |
| DOMES PRIEKŠSĒDĒTĀJS | Jānis VILNĪTIS |
| Nosūtāms: | Nekustamā īpašuma pārvaldei, nomniekam |